Roman Koolmari (1904–1971) nimi pole Eesti arhitektkonna tuntumate seas, rohkem teatakse tema loomingut 1930. aastatest: Tallinna vana lennujaam, ministrite suvilad Keila-Joal, riigiametnike puhkekodu Kloostrimetsas, Sirbi tänava hoonestus Koplirannas, ning uute andmete järgi ka Pirita bussijaam. Tema kõige tuntumaks teoseks võib pidada Konstantin Pätsile ümber kohandatud Oru lossiansamblit.
#000002
Tallinna Tehnikumi taustaga Koolmar siirdus pärast õpinguid tööle Teedeministeeriumi Ehitusosakonda, mis tegeles kõikvõimalike riiklike tellimustöödega. Noore ja võimeka arhitektina sai Koolmar kiirelt võimaluse projekteerida väga erinevatele vajadustele, esindusobjektide kõrval ka lihtsaid tööliselamuid, kasarmuid ja teisi riigikaitselise varjundiga ehitisi.
#000003
Nagu paljud saatusekaaslased, lahkus Koolmarite perekond sõjakeerises Eestist, rajades uue kodu Ameerika Ühendriikidesse, maailma autotööstuse pealinna Detroiti. Roman Koolmar töötas end kiirelt uuesti üles, projekteerides üleriigilise haardega arhitektuuribüroos kõikvõimalikke objekte alates auto- ja õlletehastest ning lõpetades mälestusmärkidega.
#000004